૧૯૩૨થી અહીં પ્રજાને બંધારણીય લોકશાહીનો અધિકાર પ્રાપ્ત છે, પરંતુ શાસનપ્રણાલી કોન્સ્ટિટયૂશનલ મોનકીની છે, જોકે ૧૯૩૫માં જ તત્કાલીન રાજા રામ સાતમા અને સરકાર વચ્ચે વાંધો પડતાં રાજારામ સાતમાએ રાજપદ છોડી દીધું હતું અને બ્રિટન જતા રહ્યા હતા. મૃત્યુ સુધી બ્રિટનમાં જ રહ્યા, જો કે થાઈલેન્ડવાસીઓએ તેમના ૧૦ વર્ષના ભત્રીજાને રાજપદ સોંપીને પરંપરા નિભાવી હતી. હાલમાં રાજા ભૂમિબોલ અદુલ્યાદેજ થાઈલેન્ડ રાજવીપદ સંભાળે છે. વર્તમાનમાં થાઈલેન્ડ તરીકે ઓળખાતા દેશમાં પ્રાચીન અયોધ્યાના અવશેષો અકબંધ જળવાયેલા છે.